# Wolfenstein 3D

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Wolfenstein 3D
מפתח: | id Software
מפיץ: | Apogee Software
תאריך הוצאה: | דוס: 5 במאי, 1992 קוד מקור: 21 ביולי 1995
סיווג: | ירייה בגוף ראשון
מצבי משחק: | שחקן יחיד
דירוג גיל: | +13\Mature
פלטפורמות: | DOS, מקינטוש ופלטפורמות נוספות
מדיה: | הורדה\בין 1 ל-4 תקליטוני ½3
קלט: | מקלדת

Wolfenstein 3D (או בקיצור Wolf 3D) הוא משחק מחשב, מז'אנר הפעולה בגוף ראשון. המשחק נוצר על-ידי חברת ID Software (האחראית גם למשחקים ידועים אחרים, כגון קומנדר קין, דום וקוויק), ורבים מתייחסים אליו כמשחק שהפך את ז'אנר משחקי-הפעולה מגוף ראשון לכה פופולרי. המשחק הופץ ב-5 למאי, 1992, על ידי חברת Apogee Software. המשחק זכה להצלחה רבה, הן בגלל חדשנותו היחסית, והן משום שהשחקנים קיבלו אפשרות להלחם בנאצים, דבר שככל-הנראה מצא חן בעיני קהל הגיימרים (ושוחזר מאז פעמים אין-ספור במשחקים מבוססי מלחמת העולם השנייה).

במקור המשחק שוחרר כמשחק-חינמי, שכלל רק פרק אחד - "הבריחה מוולפנשטיין" (Escape from Wolfenstein) - שהכיל עשרה שלבים. הגרסה המסחרית של המשחק כללה שלושה פרקים, כל אחד הכיל, כאמור, עשרה שלבים (או "משימות"), ובסוף השלב האחרון - קרב בוס. על השחקן היה להרוג את הבוס כדי לסיים את הפרק. כדי לעבור בהצלחה את הפרק, השחקן היה צריך לסיים רק תשע מתוך עשרת המשימות - המשימה העשירית הייתה שלב בונוס סודי, שהכניסה אליו הייתה מוסתרת באחת משמונה המשימות הראשונות.

שלושת הפרקים היו Escape from Wolfenstein (שנכלל כבר בגרסה החינמית), Operation: Eisenfaust ("מבצע אייזנפאוסט") ו-Die, Fuhrer, Die ("מות, פיהרר, מות").

## [עריכה] עלילת המשחק

במשחק, השחקן הוא חייל אמריקאי בשם בי.ג'יי. בלאזקוביץ', המנסה לברוח ממבצר-נאצי, המאוכלס בשומרים נאצים חמושים וכלבי-תקיפה. בי.ג'יי. מתחיל את המשחק כשהוא חמוש רק באקדח וסכין, לאחר שהתגבר על השומר הנאצי בתאו. המבצר בנוי כמעין מבוך, עם חדרים נסתרים רבים, מסדרונות ארוכים ופתלתלים, ואוצרות רבים הפזורים בו. השחקן יכול לאסוף תחמושת לנשקיו (כל הנשקים במשחק משתמשים באותו סוג תחמושת), אוכל וערכות רפואה המחדשים את בריאותו, ואוצרות, הנותנים לו ניקוד.

לאחר שבלאזקוביץ' בורח מתאו, הוא מנסה לחמוק מהטירה הנאצית. הוא נלחם את דרכו החוצה, תוך כדי חיסול חיילים נאצים פשוטים (בין האויבים הזכורים מהמשחק, במדיהם החומים, והקריאה שהשמיעו כשנתקלו בשחקן - "Achtung!" - "זהירות"), ואף חיילי אס אס (בעלי תת מקלע). בסוף הפרק הראשון, מגיע בלאזקוביץ' לבוס הראשון, בעומד בינו לבין הדרך החוצה מהטירה - שומר הכלא האנס גרוס (מאוחר יותר, בפרקים נוספים ששוחררו למשחק, השחקן נלחם גם באחותו של האנס, גרטל. למעשה, היא אותה דמות, רק בחליפה ורודה במקום כחולה, ועם שיער ארוך). בי.ג'יי. בלאזקוביץ' מביס אותו ובורח מהטירה הנאצית.

לאחר שהוא בורח מהמבצר, מתחיל הפרק השני - "מבצע אייזנפאוסט". מיד עם תחילת הפרק, ברור שבי.ג'יי. כבר אינו בכלא - הסביבה שונה, הקירות מכוסים בצמחייה מוזרה וטחב, והאויבים הם מוטנטים עם מקלע מחובר לחזם. הבוס של פרק זה הוא דוקטור Schabbs הנורא, האדם שמאחורי יצירת המוטנטים, והאחראי על הלוחמה הביולוגית ברייך השלישי. בקרב נגדו, הוא משליך מזרקים מלאים בחומר רעיל, ואם השחקן נהרג על-ידי המזרקים, הוא הופך למוטנט בעצמו.

לאחר תבוסתו של הד"ר בידי בלאזקוביץ', מתחיל הפרק השלישי (והאחרון, בסדר כרונולוגי) - "מות, פירהר, מות". בי.ג'יי. בלאזקוביץ' נלחם דרך שורות של חיילים נאצים, ומגיע לבונקר שמתחת לרייכסטאג (בית הנבחרים הגרמני). הבוס בפרק זה הוא לא אחר מאשר אדולף היטלר, בחליפת-קרב רובוטית, ומצויד בארבעה מקלעים קטלניים. בתחילת השלב האחרון, בלאזקוביץ' נלחם, בנוסף לחיילי האס אס, במספר כפילים מכניים של היטלר, המשתמשים בלהביור כדי להצית את השחקן. לאחר שהם מובסים, מגיע בי.ג'יי. לאולם בו נמצא היטלר, והקרב הסופי, רגע השיא של המשחק, מתחיל (בתחילתו היטלר זועק לעברך "Die, Allied Pigdog!" - "מות, כלב אמריקאי"). לאחר שהחליפה נהרסת בקרב (מה שלוקח כ-70 קליעים מרובה-השרשרת, הרובה החזק במשחק), הוא עובר להלחם בלעדיה, כשהוא אוחז מקלע בכל אחת מידיו. לאחר שהוא מחוסל, הוא ממלמל "אווה, להתראות" ("Eva, Auf Wiedersehen"; אווה בראון הייתה המאהבת של היטלר).

## [עריכה] התייחסות אל המשחק בגרמניה וישראל

בגרמניה המשחק הוקצה מחמת האלימות שבו, בישראל הוא אמנם היה להיט,אך ד"ר ויז למשל , כתב כי זהו משחק עם סממנים נאצים שטוב שאינו מיובא לארץ באופן רשמי (למרות שבסופו של דבר היה ניתן לקנות את הגירסה המלאה דרך מפיצה ישראלית קטנה).

## [עריכה] קישורים חיצוניים

- Wolfenstein 3D - סיקור ופרטים נוספים בעברית, מתוך "מסע אל העבר"
- Wolfenstein 3D 2 - סיקור ופרטים נוספים בעברית, מתוך "מסע אל העבר"

מקור: http://he.wikipedia.org../../../w/o/l/Wolfenstein_3D_e125.html

קטגוריות: משחקי מחשב ווידאו | משחקי יריות ממוחשבים (גוף ראשון) | משחקי מחשב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Español
- Suomi
- Français
- Magyar
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska